Document ID: 32006R0019

KOMMISSIONENS FORORDNING (EF) Nr. 19/2006
af 6. januar 2006
om ændring af Rådets forordning (EF) nr. 747/2001 hvad angår fællesskabstoldkontingenter for visse landbrugsprodukter med oprindelse i Jordan
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 747/2001 af 9. april 2001 om forvaltning af fællesskabstoldkontingenter og referencemængder for varer, der er præferenceberettigede i medfør af aftalerne med visse Middelhavslande og om ophævelse af forordning (EF) nr. 1981/94 og (EF) nr. 934/95 (1), særlig artikel 5, stk. 1, litra b), og
ud fra følgende betragtninger:
(1)
Rådet godkendte ved afgørelse af 20. december 2005 (2) en aftale i form af brevveksling mellem Det Europæiske Fællesskab og Det Hashemitiske Kongerige Jordan om gensidige liberaliseringsforanstaltninger og erstatning af protokol 1 og 2 og bilag I, II, III og IV til associeringsaftalen mellem Det Europæiske Fællesskab og Jordan.
(2)
Denne aftale foreskriver dels nye fællesskabstoldkontingenter, dels ændringer i de eksisterende toldkontingenter i forordning (EF) nr. 747/2001 for visse landbrugsprodukter i Jordan.
(3)
For at kunne anvende de nye toldkontingenter og ændringerne i de eksisterende toldkontingenter er det nødvendigt at ændre forordning (EF) nr. 747/2001.
(4)
Da aftalen anvendes fra den 1. januar 2006, bør denne forordning anvendes fra samme dato og bør derfor træde i kraft hurtigst muligt.
(5)
Foranstaltningerne i denne forordning er i overensstemmelse med udtalelsen fra Toldkodeksudvalget -
UDSTEDT FØLGENDE FORORDNING:
Artikel 1
Bilag V til forordning (EF) nr. 747/2001 erstattes af teksten i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. januar 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. januar 2006.

Labels: 3
18
17
6